Vyhodnotenie  pripomienkového  konania

	Spôsob pripomienkového konania:	bežný	

	Zoznam oslovených subjektov:	Podpredseda vlády SR pre európsku integráciu, ľudské práva a menšiny
Ministerstvo dopravy, pôšt a telekomunikácií SR
Ministerstvo zahraničných vecí SR
Ministerstvo vnútra SR
Ministerstvo hospodárstva SR
Ministerstvo financií SR
Ministerstvo kultúry SR
Ministerstvo obrany SR
Ministerstvo školstva SR
Ministerstvo zdravotníctva SR
Ministerstvo spravodlivosti SR
Ministerstvo práce, soc. vecí a rodiny SR
Ministerstvo pôdohospodárstva SR
Ministerstvo životného prostredia SR
Úrad vlády SR
Odbor vládnej agendy Úradu vlády SR	
	Počet oslovených subjektov:	16	
	Zaslali do stanoveného termínu:	14	
	Zaslali po termíne:	1	
	Vôbec nezaslali:	1 
Ministerstvo hospodárstva SR	
	Subjekty, ktoré nemali pripomienky:	Podpredseda vlády SR pre európsku integráciu, ľudské práva a menšiny
Úrad vlády SR – sekcia kontroly
Ministerstvo zahraničných vecí SR
Ministerstvo kultúry SR
Ministerstvo školstva SR
Ministerstvo zdravotníctva SR
Ministerstvo spravodlivosti SR
Ministerstvo práce, soc. vecí a rodiny SR	
	Počet vznesených pripomienok spolu:	19	
	Z toho počet zásadných pripomienok – ktoré subjekty:	13 
(MDPT SR, MV SR, MF SR, MŽP SR)	
	Počet akceptovaných pripomienok spolu:	12	
	Počet neakceptovaných  pripomienok: 	7	
			
	Rozporové konanie (s kým, kedy, na akej úrovni, s akým výsledkom):	- S Ministerstvom financií SR v septembri 2005, úroveň ministrov, rozpor odstránený;
- S Ministerstvom životného prostredia SR v auguste 2005, úroveň ministrov, rozpor neodstránený.
Materiál sa na rokovanie vlády SR predkladá s rozporom.	
	Počet odstránených zásadných pripomienok:	6	
	Počet neodstránených zásadných pripomienok:	7 (MŽP SR)	

Rezort
	Pripomienka	Typ	Vyh.	Spôsob vyhodnotenia	
Ministerstvo dopravy, pôšt a telekomunikácií SR	•	V materiáli v časti II. Doterajší postup v rokovaniach o delimitácii a v časti III. Návrh riešenia sú uvádzané výdavky na delimitované činnosti vo výške 3 863 000,- Sk a zároveň v tabuľke v časti IV. Sumarizácia požiadaviek na presun finančných prostriedkov sú uvedené výdavky na delimitované činnosti vo výške 3 853 000,- Sk. Tieto dve sumy je potrebné dať do súladu.
•	Prílohu k materiálu Dodatok č. 1 k delimitačnému protokolu žiadame doplniť o prílohu č. 1 vyplývajúcu z článku 2 uvedeného dodatku, nakoľko v takto predloženej prílohe nie je zoznam delimitovaných úloh ako sa uvádza v časti III. Návrh riešenia odsek 1). 
•	Do materiálu doplniť záznam z rokovania so zástupcami MŽP SR k návrhom delimitačného protokolu, kde sa dohodol prehľad delimitovaných úloh vrátane výdavkov na ich realizáciu v sume 3 863 000,- Sk, prípadne iný dokument, ktorý preukáže, že MŽP SR výšku výdavkov akceptovalo, tak ako sa uvádza v časti II. Doterajší postup v rokovaniach o delimitácii.

•	V časti IV. materiálu doplniť informáciu, či MVRR SR požaduje k mzdovým nákladom a nákladom na poistné zvýšiť aj počet pracovných miest o 30, alebo či zvýšenie počtu pracovných miest o 30 už bolo realizované.
	Z

Z

Z

 O	A

A

A

A	Upravené v materiáli.
(časť III.)

Upravené v materiáli.
(Príloha)

Doplnené do materiálu. 
(Príloha).
Prehľad delimitovaných úloh vrátane výdavkov na ich realizáciu v sume 3 853 000,- Sk bol dohodnutý na rokovaní vedúcich služobných úradov 8.6.2004. Uvedený prehľad úloh s výslednou sumou  3 853 000,- Sk akceptovalo a predložilo MŽP SR ako súčasť návrhu delimitačného protokolu. Na základe predmetného návrhu malo dôjsť k delimitácii k 1.7.2004.
Upravené v materiáli.
(časť II.; viď časť III. položka 4)	
Ministerstvo vnútra  SR	•	V súlade s § 17 ods. 2 zákona č. 523/2004 Z.z. o rozpočtových pravidlách verejnej správy v znení neskorších predpisov žiadame v návrhu uznesenia v bode B.3 vypustiť úlohu uloženú ministrovi životného prostredia a úlohu uložiť ministrovi výstavby a regionálneho rozvoja. Zároveň žiadame upraviť zoznam ministrov, ktorí uložené úlohy vykonajú.
•	V materiáli chýbajú prílohy, na ktoré sa predkladateľ pri výpočte presunu finančných prostriedkov odvoláva.	Z

Z	A

A
	Upravené v návrhu uznesenia.

Upravené v materiáli.
(Príloha)	
Ministerstvo financií SR	•	Uvedený materiál neodporúča predložiť na rokovanie vlády SR. Povolené prekročenie limitu výdavkov z dôvodu delimitácie alebo prechodu úloh je upravené v § 17 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. MF SR povolí prekročenie rozpočtového limitu výdavkov z dôvodu delimitácie alebo prechodu úloh v nadväznosti na predloženie vzájomne odsúhlasených delimitačných protokolov, ktoré obsahujú vzájomne odsúhlasené prevody prostriedkov štátneho rozpočtu a povinností k štátnemu rozpočtu, pričom tieto doklady predloží správca kapitoly, na ktorú prechádzajú úlohy. Bez predloženia týchto dokladov nemôže ministerstvo povoliť prekročenie rozpočtového limitu výdavkov.	Z	N	Na základe rokovania na úrovni ministrov bol rozpor odstránený.	
Ministerstvo obrany SR	•	V predloženom materiáli absentuje stručná informácia o stave a kvalite zabezpečovania činností, ktoré sú predmetom delimitácie medzi rezortom životného prostredia a rezortom výstavby a regionálneho rozvoja. Odporúčame materiál doplniť.
•	V návrhu uznesenia vlády SR odporúčame z hľadiska časovej postupnosti uviesť najskôr úlohu pre ministra životného prostredia a následne úlohy pre podpredsedu vlády a ministra financií SR.	O

O	A

A	Upravené v materiáli.
(časť I.)

Upravené v návrhu uznesenia.
	
Ministerstvo pôdohospodárstva SR	•	V materiáli odporúčame upresniť presun kompetencií o aké konkrétne delimitované činnosti ide.
•	V ,,Predkladacej správe“, v piatom odseku odporúčame vypustiť – dôvod pre zjednodušený 5-dňový postup prerokovania materiálu, pretože v ,,Ozname“ sa uvádza postup bežný – 10 pracovných dní.
•	V ,,Komuniké“ odporúčame uviesť vládou odsúhlasenú výšku presunu finančných prostriedkov.	O

O

O	A

A

A	Upravené v materiáli.
(Príloha)
Upravené v materiáli.
(Predkladacia správa)

Upravené v komuniké.	
Ministerstvo životného prostredia SR	•	Predkladateľ v 2. odseku predkladacej správy konštatuje, že „Delimitácia v rozsahu prechodu pôsobnosti v oblasti stavebného poriadku bola ukončená ešte v roku 2003, oblasť územného  plánovania vo vzťahu na presun finančných prostriedkov, funkčných miest a majetku však doposiaľ doriešená nebola“. S tvrdením  nie je možné súhlasiť. V súlade s Doplnkom č. 1 Delimitačného protokolu bola delimitácia v dohodnutom rozsahu realizovaná. K naplneniu čl. 6, v zmysle ktorého  mal byť  prechod 30 pracovných miest zo Slovenskej agentúry životného prostredia riešený samostatným delimitačným protokolom nedošlo a dovoľujeme si tvrdiť, že nie z viny rezortu životného prostredia. Ministerstvo výstavby a regionálneho rozvoja SR napriek mnohým rokovaniam a viacerým dohodám predkladalo  ďalšie a ďalšie výhrady a požiadavky, ktoré nebolo možné zo strany Ministerstva životného prostredia SR akceptovať.

•	Naviac zamestnanci mali byť delimitovaní na novovytvorenú príspevkovú organizáciu  Ministerstva výstavby a regionálneho rozvoja SR k 1. 1. 2004. MŽP SR nemá poznatky o zriadení takejto príspevkovej organizácie.

•	Termín pripravovanej delimitácie bol viackrát zmenený a delimitácia neprebehla do konca roka 2004. Zamestnanci pôvodne určení na plnenie úloh v oblasti územného plánovania boli v SAŽP poverovaní novými operatívnymi úlohami. Zriadenie Regionálnych environmentálnych poradenských informačných stredísk (REPIS) si vyžiadalo presunúť 15 pracovných miest v rámci SAŽP na zabezpečenie ich funkčnosti. Na organizáciu boli kladené i ďalšie úlohy vyplývajúce najmä zo vstupu Slovenskej republiky do EÚ ale i z nových právnych predpisov, pričom tieto neboli finančne pokryté.
Schválený rozpočet výdavkov kapitoly MŽP SR na roky 2005 na zdroje 111 je v porovnaní s rokom 2004 nižší o 211,4 mil. Sk (návrh na rok 2006 uvažuje s ďalším poklesom rozpočtových výdavkov kapitoly  o 267,4 mil. Sk a nepokrýva ani nevyhnutné obligatórne výdavky).
Vzhľadom na to, že plnenie nových úloh vyplývajúcich pre rezort zo vstupu do EÚ z nových  predpisov v oblasti ŽP a zabezpečenie informačnej a komunikačnej technológie pre úrady životného prostredia  bolo nutné finančne pokryť v rámci limitu výdavkov na ťarchu iných  úloh rezortu, rozpočet kapitoly na rok 2005 už neobsahoval výdavky na plnenie úloh územného plánovania. Preto došlo začiatkom roka 2005 i k zrušeniu pracovného pomeru so zamestnancami zabezpečujúcimi do roku 2004 úlohy územného plánovania. SAŽP  zabezpečuje o. i. úlohy  v oblasti tvorby a ochrany krajiny, krajinnoekologického plánovania a posudzovania vplyvov  na životné prostredie. Preto zamestnáva odborníkov, ktorí tieto úlohy plnia (k bodu II. na str. 2, posledný odsek).

•	Vzhľadom na vyššie uvedené skutočnosti MŽP SR zásadne nesúhlasí s presunom finančných prostriedkov z rozpočtu svojej kapitoly na Ministerstvo výstavby a regionálneho rozvoja SR.
	Z

Z

Z

Z

	N

N

N

N

	Materiál sa zaoberá riešením tej časti prechodu pôsobnosti v oblasti územného plánovania podľa článku 6 Doplnku č. 1 delimitačného protokolu, ktorú sa napriek rokovaniam nepodarilo doriešiť. (Riešenie prechodu 30 pracovných miest zo Slovenskej agentúry životného prostredia na novovytvorenú príspevkovú organizáciu MVRR SR vrátane zodpovedajúceho nehnuteľného a hnuteľného majetku, súvisiacich práv, povinností a príslušných rozpočtových prostriedkov k 1.1.2004). 

MVRR SR uvažovalo s vytvorením odbornej príspevkovej organizácie plniacej úlohy územného plánovania vo väzbe na delimitáciu pracovníkov a finančných prostriedkov z MŽP SR - zo Slovenskej agentúry životného prostredia. Súhlas so zriadením odbornej príspevkovej organizácie pre oblasť územného plánovania bol Ministerstvom financií SR vydaný už ku dňu 30.12.2003. V súhlase sa konštatuje, že financovanie príspevkovej organizácie v roku 2004 bude zabezpečené z prostriedkov vyčlenených v rámci delimitácie z kapitoly MŽP SR a v ďalších rokoch v rámci schválených limitov kapitoly MVRR SR.

Od rokovania vedúcich služobných úradov 8.6.2004 a následnej výmeny stanovísk sa v roku 2004 neuskutočnilo žiadne ďalšie rokovanie medzi MVRR SR a MŽP SR nie však z viny rezortu výstavby a regionálneho rozvoja. Nasledujúce rokovanie v tejto veci sa uskutočnilo až 9.3.2004, na ktorom MŽP SR oznámilo, že prepustilo 30 pracovníkov a delimitácia je neaktuálna..
Ministerstvo výstavby a regionálneho rozvoja  SR ako ústredný orgán územného plánovania zabezpečuje úlohy územného plánovania podľa záväzných právnych predpisov a v medzinárodnej spolupráci. Delimitácia časti Slovenskej agentúry životného prostredia má zabezpečiť odbornú podporu úloh ministerstva v územnom plánovaní minimálne v rozsahu aký agentúra zabezpečovala pred presunom kompetencií na rezort výstavby a regionálneho rozvoja.

Dôvodom návrhu MVRR SR na presun finančných prostriedkov je potreba zrealizovať neuskutočnené záväzky z delimitácie medzi MŽP SR a MVRR SR založené Doplnkom č.1 delimitačného protokolu z mája 2003 so súhlasom ministra životného prostredia a ministra výstavby a regionálneho rozvoja. 	
Odbor vl.agendy Úradu vlády SR	•	Pripomienky formálno-technického charakteru.	O	A	Upravené v materiáli.
(Predkladacia správa a vlastný materiál).